ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສະຫະພັນແມ່ຍິງແຂວງ ເລກທີ່\_\_\_\_\_\_\_\_\_\_/ສຍຂ

 ລົງວັນທີ\_\_\_\_\_\_\_\_\_\_\_\_\_\_

**ໃບສະເໜີ**

ແຜນສະເໜີງົບປະມານລະອຽດດຳເນີນກິດຈະກຳ

ລົງຕິດຕາມການເດີນເຊື້ອເຫັດ ແລະການບົວລະບັດຮັກສາ ຄັ້ງທີ 1

**ຮຽນ :** ທ່ານຫົວໜ້າໂຄງການ TABI ປະຈໍາກະຊວງກະສິກໍາ ແລະປ່າໄມ້

ທີ່ນະຄອນຫລວງ ວຽງຈັນ

( ໂດຍຜ່ານຫອ້ງການ​ປະສານ​ງານໂຄງການ TABI ປະຈໍາແຂວງ ຫລວງພະບາງ )

**ເລື່ອງ:** ສະເໜີຂໍງົບປະມານລົງຕິດຕາມການເດີນເຊື້ອເຫັດ ແລະການບົວລະບັດຮັກສາ ຄັ້ງທີ 1.

* ອີງຕາມແຜນສືບຕໍ່ດໍາເນີນກິດຈະກໍາເດືອນມັງກອນ ເຖິງເດືອນ ມີນາ 2014.
1. **ແຜນກິດຈະກໍາ:**
2. *ຈຸດປະສົງ:*
* ເພື່ອໃຫ້ສືບຕໍ່ອະທິບາຍສະພາບການເດີນເຊື້ອຂອງເຫັດທີ່ໄດ້ສໍາເລັດການເຂ່ຽເຊື້ອເຫັດ ແລະການບົວລະບັດຮັກສາ ໃຫ້ນັກຝຶກອົບຮົມຢູ່ບ້ານ ຫ້ວຍຕ່ານ ແລະບ້ານ ໂສມ.
1. *ກິດຈະກໍາທີ່ຈະຈັດຕັ້ງປະຕິບັດ:*
	1. ຕິດຕາມສະພາບການເດີນເຊື້ອເຫັດແຕ່ລະກອ້ນ.
	2. ອະທິບາຍສະພາບການເດີນເຊື້ອເຫັດ, ພະຍາດທີ່ເກີດ, ການບົວລະບັດຮັກສາ ຫລືອື່ນໆທ່ີມີ.
	3. ບັນທຶກຂໍ້ມູນຜົນໄດ້ຮັບການເດີນເຊື້ອເຫັດ.
2. *ຄາດໝາຍຜົນໄດ້ຮັບ ແລະຕົວວັດແທກຜົນສໍາເລັດ:*

|  |  |  |
| --- | --- | --- |
| ກິດຈະກໍາ | ຄາດໝາຍຜົນໄດ້ຮັບໃນແຕ່ລະກິດຈະກໍາ | ຕົວວັດແທກຜົນສໍາເລັດ |
| 2.6.1 | * ​ຜູ້ເຂົ້າຮ່ວມຈໍານວນ 20 ຄົນ ສາມາດສັງ ເກດສະພາບການ​ເດີນ​​ເຊື້ອ​ເຫັ​ດ, ພະຍາດທີ່ເກີດຂຶ້ນ, ຮູ້ຈັກເຕັກນິກການຄຸ້ມຄອງ, ບົວລະ ບັດຮັກສາ
* ມີຂໍ້ມູນຜົນໄດ້ຮັບຂອງການເດີນເຊື້ອເຫັດ, ພະຍາດທີ່ເກີດຂຶ້ນ ແລະອື່ນໆ
 | * ຜູ້ເຂົ້າຮ່ວມສາມາດອະທິບາຍ
* ບົດລາຍງານຜົນຂອງການລົງຕິດຕາມ
 |

1. *ວິທີການປະຕິບັດກິດຈະກໍາ:*

ລາຍລະອຽດວິທີການຈັດຕັ້ງປະຕິບັດແຕ່ລະກິດຈະກໍາຄື :

* 1. ກິດຈະກໍາທີ 2.6.1

- ຄູຝຶກຄັດເລືອກ ແລະແຍກກອ້ນເຊື້ອເຫັດທີ່ມີພະຍາດ ຫລືສັດລົບກວນອອກຈາກກອ້ນເຊື້ອທີ່ມີເຊື້ອເຫັດເດີນ.

- ອະທິບາຍສະພາບທີ່ເກີດຂຶ້ນກັບກອ້ນເຊື້ອເຫັດ ພອ້ມທັງສັງເກດຕົວຈິງໃຫ້ນັກຝຶກອົບຮົມ.

- ຄູຝຶກແນະນໍາເຕັກນິກການຄຸ້ມຄອງບົວລະບັດຮັກສາ.

- ວິຊາການສະຫະພັນແມ່ຍິງແຂວງ-ເມືອງ ຊ່ວຍບັນທຶກຈໍານວນຜົນໄດ້ຮັບການເດີນເຊື້ອ, ຈໍານວນເກີດພະຍາດ, ສັດລົບກວນ ຫລືອື່ນໆ.

- ສົນທະນາ ແລກປ່ຽນບົດຮຽນ.

1. **ແຜນບຸກຄະລາກອນ:**

*ກ. ຂະແໜງການ ຫລືຜູ້ຈັດຕັ້ງປະຕິບັດ:*

- ສະຫະພັນ​ແມ່ຍິງ​ແຂວງ ​ແລະ​ສະຫະພັນ​ແມ່ຍິງເມືອງ ຈອມເພັດ;

- ພະນັກງານທີ່ເຄືອ່ນໄຫວວຽກງານໃນແຜນການສະບັບນີ້ດັ່ງມີລາຍຊື່ຄື:

|  |  |  |  |
| --- | --- | --- | --- |
| ລ/ດ | ຊື່ ແລະນາມສະກຸນພະນັກງານ | ພາກສ່ວນ | ໜ້າທີ່ຮັບຜິດຊອບໃນກິດຈະກໍາ |
| 1 | ນາງ ວິໄລພອນ ໄຊຍະໂສມ | ສະຫະພັນແມ່ຍິງແຂວງ | ປະສານງານກັບຫອ້ງການ ຄ/ກ TABI ຫລວງພະບາງ, ກວດກາ​ການ​ບັນທຶກແລະ​ສັງ​ລວມຂໍ້ມູນການ​ |
| 2 | ນາງ ຈັນທາ ແກ້ວບຸນຍະສິດ | ສະຫະພັນແມ່ຍິງແຂວງ | ຄິດໄລ່ງົບປະມານ, ເບີກ​ຈ່າຍ​ເງິນ ພົວພັນຫອ້ງການປະສານງານ TABI, ສະຫລຸບລາຍງານການເງິນ |
| 3 | ນາງ ແສງເດືອນຈິດ​ຕະ​ພົງ | ສະຫະພັນແມ່ຍິງເມືອງ | ພົວພັນການຈັດຕັ້ງບ້ານ ແລະ ອສບ ,ກວດກາ ​ແລະ​ສັງ​ລວມຂໍ້​ມູນ |
| 4 | ທ້າວ ແກ້ວ ພຸດທະວົງ | ພະນັກງານຂັບລົດ ສະ ຫະພັນແມ່ຍິງແຂວງ | ຂັບລົດ, ຊ່ວຍວຽກບໍລິຫານ |
| 5 | ນາງ ວຽງຄໍາ ຈັນທະວົງ | ທີ່ປຶກສາເຫັດທໍາມະຊາດ | ວິທະຍາກອນ |
| 6 | ນາງ ບົວວອນ ດວງເດືອນ | ວິຊາການເຕັກນິກການປູກເຫັດ ວິທະຍາໄລກະ ສິກໍາ-ປ່າໄມ້ ພາກເໜືອ | ວິທະຍາກອນ |
| 7 | ນັກຝຶືກອົບຮົມ 2 ບ້ານໆ ລະ 10 ຄົນ, ລວມ 20 ຄົນ | ບ້ານ ຫ້ວຍຕ່ານ, ບ້ານ ໂສມ | ເຂົ້າຮ່ວມຟັງການອະທິບາຍ ແລະສົນທະນາ |
| ລວມຈໍານວນບຸກຄະລາກອນຈັດຕັ້ງປະຕິບັດ : 26 ຄົນ |  |

*ຂ. ກໍານົດເວລາຈັດຕັ້ງປະຕິບັດ :*

- ວັນທີ 15 ມີນາ 2014 ( 1 ວັນ )

**III. ແຜນງົບປະມານລະອຽດ:**

ງົບປະມານແຕ່ລະກິດຈະກໍາ :

|  |  |  |
| --- | --- | --- |
| ກ/ກ | ເນື້ອໃນກິດຈະກໍາ | ຈໍານວນເງິນ ( ກີບ ) |
| 2.6.1 | ຕິດຕາມການ​ເດີນ​​ເຊື້ອ​ເຫັດ ​ແລະວິທີການ​ບົວລະບັດ​ຮັກສາ. | **1,440,000**  |
| **ລວມທັງໝົດ :** | ***1,440,000*** |

( ໜຶ່ງລ້ານ ສີ່ແສນສີ່ສິບພັນ ກີບ )

ແຜນງົບປະມານລະອຽດຂອງແຕ່ລະກິດຈະກໍາຕິດຂັດຊອ້ນທ້າຍ

***ໝາຍເຫດ :***

***ແຜນງົບປະມານເຮັດປຶ້ມບັນທຶກຂໍ້ມູນການເກັບເຫັດຂອງອາສາສະມັກທີ່ໄດ້ຮັບອະນຸມັດ ແຕ່ຕົວຈິງ ບໍ່ທັນໄດ້ປະຕິບັດ ຍອ້ນວ່າທົດລອງນໍາໃຊ້ແບບຟອມ ເມື່ອເຫັນວ່າສາມາດນໍາໃຊ້ໄດ້ຈຶ່ງເຮັດເປັນປຶ້ມຕາມຫລັງ ແຕ່ເງິນທີ່ໄດ້ຮັບແມ່ນໄດ້ເອົານໍາໃຊ້ເຂົ້າໃນກິດຈະກໍາອື່ນ.***

ການສະຫລຸບລາຍງານກິດຈະກໍາ ແລະງົບປະມານທີ່ຖອນອອກໄປແມ່ນຈະຕອ້ງສົ່ງໃຫ້ໂຄງການ TABI ພາຍໃນ 2 ອາທິດ ຫລັງຈາກສໍາເລັດການດໍາເນີນກິດຈະກໍາໃນແຜນສະບັບນີ້.

ແຜນກິດຈະກໍາ ແລະງົບປະມານສະບັບນີ້ເຮັດຂຶ້ນ ເພື່ອອະນຸມັດເບີກຈ່າຍຈາກໂຄງການ TABI ແລະນໍາໄປຈັດຕັ້ງປະຕິບັດຕາມແຜນກິດຈະກໍາທີ່ໄດ້ສະເໜີ ໃຫ້ມີປະສິດທິພາບ ແລະປະສິດທິຜົນສູງສຸດ.

ປະທານສະຫະພັນແມ່ຍິງແຂວງ ( ຜູ້ສະເໜີ )

ຢັ້ງຢືນຈາກຫອ້ງການປະສານງານໂຄງການ

TABI ປະຈໍາແຂວງ ຫລວງພະບາງ